ท่องเที่ยวแบบล่องเรือที่ไหนดี 7 จุดหมายปลายทางทั่วโลกและที่พักบนเรือสุดโรแมนติก
ไปเที่ยวต่างประเทศบ่อยๆ ก็แอบเบื่อบรรยากาศอุดอู้ในโรงแรมอยู่เหมือนกัน ไหนๆ มาต่างประเทศทั้งทีก็อยากชมธรรมชาติให้สดชื่น สูดอากาศบริสุทธิ์ให้เต็มปอด และสัมผัสกับสถานที่ท่องเที่ยวในมุมมองใหม่ ดังนั้นถ้าคุณเป็นคนไม่เมาเรือก็ลองเปลี่ยนบรรยากาศจากห้องพักโรงแรมมานอนบนเรือพักแบบต่างๆ จาก 7 เมือง 7 ประเทศที่เราเสาะหามาแนะนำกันดีกว่า ฮาลอง ประเทศเวียดนามแหล่งท่องเที่ยวขึ้นชื่อของเมืองฮาลองคือ ฮาลองเบย์ หรืออ่าวฮาลอง มรดกโลกทางธรรมชาติในตอนเหนือของเวียดนาม มีเกาะหินปูน 1969 เกาะโผล่เหนือผิวน้ำ ภายในมีถ้ำหินงอกหินย้อยสวยงามให้ชม ธรรมชาติสุดมหัศจรรย์ทำให้ฮาลองกลายเป็นสถานที่ท่องเที่ยวทางธรรมชาติที่ควรค่าแก่การรักษาไว้ Where to stay: สัมผัสบรรยากาศสดชื่นตลอดเวลาที่อยู่บนเรือพัก Aphrodite Cruises เพราะเรือพักลำนี้จอดอยู่กลางอ่าวฮาลองให้เรานอนสูดอากาศบริสุทธิ์ได้เต็มปอด อัมสเตอร์ดัม ประเทศเนเธอร์แลนด์ดินแดนในฝันของหลายคน กรุงอัมสเตอร์ดัมมีสถานที่ท่องเที่ยวและกิจกรรมหลากหลายให้ทำ ถ้าอยากเก็บให้ครบคงต้องใช้เวลาเป็นสัปดาห์ กิจกรรมห้ามพลาด เช่น ล่องเรือชมเมืองในคลองอัมสเตอร์ดัม ที่ได้ขึ้นเป็นมรดกโลกโดยองค์การ UNESCO ชมงานศิลปะที่พิพิธภัณฑ์ของจิตรกรระดับโลก วินเซนต์ แวน โก๊ะ (Van Gogh Museum) หรือชมสถาปัตยกรรมที่พระราชวังหลวง (The Royal Palace) Where to stay: เรือพัก Houseboat Ms 3 Gebroeders จอดอยู่ไม่ไกลจากใจกลางเมืองอัมสเตอร์ดัม เดินทางไปที่ต่างๆ ได้สะดวกสบายเวนิส ประเทศอิตาลีเมืองเวนิส หรือชื่อภาษาอิตาลีว่า เวเนเซีย เป็นเมืองที่มีบรรยากาศและสถาปัตยกรรมสวยงามราวกับเทพนิยาย บรรยากาศแสนโรแมนติก เหมาะแก่การพาคนรักไปเที่ยวพักผ่อน ผู้คนที่นี่สัญจรกันด้วยเรือมากกว่ารถยนต์ ดังนั้นอย่าพลาดการชมเมืองด้วยการล่องเรือกอนโดลาอันโด่งดัง Where to stay: เข้าพักบนเรือยอชต์ Yacht Bert Venezia สุดหรูที่จอดห่างจากแหล่งพลุกพล่าน ทำให้เราได้พักผ่อนอย่างเต็มที่ หลังเหน็ดเหนื่อยจากการถ่ายรูปมาทั้งวัน อัลเลปปี ประเทศอินเดียเมืองอัลเลปปี หรือรู้จักกันในชื่ออลัปปูชา เมืองท่าของรัฐเกรละ ประเทศอินเดีย ขึ้นชื่อว่าเป็นเมืองที่สะอาดที่สุดของประเทศ อัลเลปปีมีแม่น้ำ คลอง และทะเลสาบหลายแห่ง ทำให้ถูกเรียกว่าเวนิสตะวันออก ซึ่งมีเอกลักษณ์ในแบบฉบับของตัวเอง หากอยากสัมผัสบรรยากาศเมืองอัลเลปปีอย่างใกล้ชิด เราแนะนำให้ล่องเรือชมเมืองเพื่อดูธรรมชาติที่สวยงามWhere to stay: เรือพัก Xandari Riverscapes สร้างขึ้นจากฝีมือคนท้องถิ่น ตัวเรือทำจากไม้ขนุน หลังคาถักมือจากใยมะพร้าวมีความแข็งแรง ใครชอบท่องเที่ยวชมวัฒนธรรมและธรรมชาติ ลองแวะมาที่อัลเลปปีได้เชฟฟีลด์ สหราชอาณาจักรเมืองเชฟฟีลด์ ในเขตเซาท์ยอร์กเชียร์ เป็นเมืองที่เต็มไปด้วยประวัติศาสตร์ของประเทศอังกฤษ สถานที่ท่องเที่ยวมีความน่าสนใจและสวยงามตามสไตล์บริติช เช่น เชฟฟีลด์ซิตี้ฮอลล์ (Sheffield City Hall) สวนพฤกษศาสตร์ (Sheffield Botanical Gardens) และวิหารเชฟฟีลด์ (Sheffield Cathedral) Where to stay: ถ้าอยากลองเที่ยวอังกฤษในบรรยากาศใหม่ๆ ก็เปลี่ยนจากโรงแรมหรูมานอนพักบนเรือ Houseboat Hotels ที่ท่าเรือวิกตอเรียคีย์ส (Victoria Quays) ตื่นเช้ามาดูฝูงปลาและฝูงเป็ดว่ายน้ำก็เป็นการพักผ่อนกับครอบครัวที่ไม่เลวPhoto: suisun.comเซอซูนซิตี้ สหรัฐอเมริกาเมืองเล็กๆ ในเขตโซลาโน รัฐแคลิฟอร์เนีย ที่ฟังชื่ออาจไม่คุ้นหูกันนัก แต่เซอซูนเป็นเมืองพักผ่อนที่เงียบสงบ เหมาะสำหรับคนที่ไม่ชอบบรรยากาศพลุกพล่าน หรืออยากพัก ไม่ต้องทำกิจกรรมอะไรมากมาย ในเมืองมีร้านค้าและร้านอาหารท้องถิ่น อาจไม่มีห้างร้านหวือหวา แต่เมืองหลวงอย่างแซคราเมนโตก็อยู่ไม่ไกลจากเซอซูน ใช้เวลาเดินทางไม่นานนัก ที่นั่นมีพิพิธภัณฑ์ สวนสาธารณะ และแหล่งท่องเที่ยวท้องถิ่นให้เปลี่ยนบรรยากาศWhere to stay: พักผ่อนบนเรือ Barkissimo Yacht Hotel เป็นทริปสบายๆ เน้นดื่มด่ำบรรยากาศเงียบสงบเจนีวา ประเทศสวิตเซอร์แลนด์เมืองเจนีวาเป็นเมืองศูนย์กลางของโลก เพราะเป็นที่ตั้งขององค์กรระหว่างประเทศที่สำคัญหลายองค์กร มีสถานที่เที่ยวชื่อดังอย่าง วิหารเซนต์ปิแอร์ (St. Pierre Cathedral) ที่สวยงามน่าชม สวิตเซอร์แลนด์เป็นประเทศที่ทันสมัย แต่ก็มีธรรมชาติที่สวยงามอย่างกลมกลืน ทำให้ประเทศนี้เป็นจุดหมายปลายทางในใจของใครหลายคน Where to stay: หากเข้าพักที่เรือ Float Inn Boat B&B จะทำให้เราได้ชมวิวทะเลสาบเจนีวา (Lake Geneva) พร้อมชมน้ำพุจรวดเจ็ตโด (Jet dEauX) กลางทะเลสาบได้อย่างใกล้ชิดPhoto: www.shutterstock.com www.booking.com 
ฮาลองเบย์ หรืออ่าวฮาลอง ประเทศเวียดนาม สถานที่ท่องเที่ยวมรดกโลกทางธรรมชาติ ชมเกาะหินปูน 1969 เกาะ ภายในมีถ้ำหินงอกหินย้อยสวยงามล่องเรือชมเมืองเวนิสตะวันออกที่เมืองอัลเลปปี หรืออลัปปูชา ประเทศอินเดีย เมืองที่ขึ้นชื่อว่าสะอาดที่สุดของประเทศ